บาทเปิด 31.75/77 บาทต่อดอลลาร์ แนวโน้มยังอ่อนค่า
เงินบาทเปิดตลาด 31.75/77 บาทต่อดอลลาร์ แนวโน้มยังอ่อนค่า ตลาดจับตาผลประชุม กนง.
23 มิ.ย. 2564

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.75/77 บาท/ดอลลาร์ อ่อนค่าเล็กน้อยจากเย็นวานที่ปิดตลาดที่ระดับ 31.73 บาท/ดอลลาร์เงินบาทเช้านี้อ่อนค่าจากปิดตลาดเมื่อเย็นวานเล็กน้อย และแนวโน้มวันนี้ยังมีทิศทางอ่อนค่าต่อ ตลาดจับตาการประชุมคณะกรรมการนโยบายการเงิน (กนง.) ซึ่งนอกจากจะมีการพิจารณาอัตราดอกเบี้ยนโยบายที่ตลาดคาดการณ์ว่าจะคงดอกเบี้ยไว้ในระดับเดิมแล้ว ต้องจับตาการให้ความเห็นต่อทิศทางเศรษฐกิจไทย จากการระบาดไวรัสโควิดระลอก 3 ที่ยังไม่สิ้นสุด"วันนี้บาทน่าจะยังอ่อนค่า ตลาดรอดูผลประชุม กนง.วันนี้" นักบริหารเงิน ระบุนักบริหารเงิน คาดว่า วันนี้เงินบาทจะเคลื่อนไหวในกรอบ 31.65 - 31.85 บาท/ดอลลาร์